
Amiről a Weiss Alice Gyermekágyas-otthon falai mesélnek- A neológ zsidók reformjainak jelentősége a hazai anya- és csecsemővédelem kialakulásában

A  Weiss Alice Gyermekágyas-otthon létrehozása és bevezetett intézkedései az eü. területén reform intézkedések voltak. Megalapításának motivációja a polgárosodó neológ zsidóság beilleszkedési szándékának és jótékonyságának köszönhető. 
Levéltári kutatásaim eredménye az otthon eredeti tervrajza és  engedélyezési okirata, valamint az otthonban indított ápolónők tevékenységének szabályzata. Ezekkel a dokumentumokkal igazolom, hogy 1910-ben még a Stefánia Szövetség 1915. évi megalakulása előtt működött az otthon, és csecsemőápolónő képzés. A korabeli és mai szakirodalom részletes áttanulmányozása alapján megállapítottam, hogy az otthonban végzett tevékenységek modern intézkedések voltak, az elmaradott szülészeti viszonyokhoz képest, ahol még működött a bérdajkaság, kuruzsló bábaság, és kevés volt a szülészeti osztály, magas volt a csecsemőhalandóság, ezzel szemben az otthonban korszerű higiénés viszonyokat vezettek be, terhestanácsadást végeztek, vizsgálták,  szükség esetén házi terhesként lakhattak az otthonban,csak diplomás bábákat alkalmaztak, ezzel kizárták a kuruzsló bábák alkalmazását. Az otthon orvosai csecsemőápolónőket képeztek, akik   tanították nekik az anyaságot és a higiénés szemléletet, így megakadályozták a bérdajkaság intézményének igénybevételét. 25 év alatt 19.302 nő szült az otthonban. A terhestanácsadás ma is a várandós gondozás része, az élve születési statisztika jobb volt az otthonban, mint a többi klinikán, sőt az európai átlagot is meghaladta.
A motivációs szándék bizonyítása érdekében részletesen kutattam a korabeli és mai szakirodalmat. Ennek eredményeként magállapítom, hogy az otthon alapításának közvetett motivációja a neológ zsidóságra jellemző asszimilációs szándék volt, mert a befogadás érdekében, a kirekesztő, antiszemita hangok ellen fokozottan próbált tenni a közjó érdekében, minél több és minél látványosabb lépésekkel. Ennek érdekében számos egészségügyi és szociális intézményt hoztak létre a közjó érdekében tett lépesek egyik leglátványosabb példája talán a Weiss Alice Gyermekágyas-otthon létrehozása. A zsidó hagyományra jellemző jótékonyság az alapító közvetlen motivációjában nyilvánul meg, felesége halálakor egy hagyományos zsidó „rítus”, egy gyászszokás a mazkir ima alkalmával tett két alapítvány létesítésére tett felajánlás. Ennek a két motivációnak az összhatásaként jött létre az otthon. 
 



